***Thirrje për Pjesëmarrjen e të Rinjve në Programin e Ngritjes së Kapaciteteve dhe Mentorimit!***

Jeni një i ri/ e re me dëshirë për të mësuar, zhvilluar aftësitë tuaja dhe për të iniciuar ndryshime pozitive në shoqërinë tuaj? Ju ftojmë të jeni pjesë e një programi për rritjen e kapaciteteve dhe udhëheqjen drejt së ardhmes.

Programi i ngritjes së kapaciteteve dhe mentorimi do të zhvillohet në kuadër të projektit “Fuqizimi i Gjeneratës së Re të Aktivistëve dhe Liderve Shqiptarë” i cili do të implementohet nga organizata Përtej Barrierave me financimin e Ambasadës së Shteteve të Bashkuara të Amerikës në Shqipëri.

100 të rinjë do të mund të marrin pjesë në disa workshope për ngritjen e kapaciteteve me një sërë aftësish thelbësore. Aftësitë e synuara përfshijnë udhëheqjen, aktivizmin, fjalimin publik, diplomacinë dhe të tjera që janë kyçe për angazhimin dhe udhëheqjen efektive në politikë. Për më tepër, programi do të jetë i ndarë në 5 module me temat: e folura në publik, zhvillimi personal dhe lidershipi, paqja dhe siguria, ekonomia dhe inovacioni dhe edukimi mbi të drejtat e njeriut. Këto module do të ofrojnë një kuptim të plotë të peizazhit politik dhe çështjeve shoqërore.

Si pjesë e këtij programi, figura dhe personalitete të njohura nga fusha të ndryshme si politika shqiptare, ekonomia, media, akademia dhe shoqëria civile do të ofrojnë eksperizën e tyre në zhvillimin e workshopeve dhe do të organizojnë seanca të rregullta mentorimi (online dhe offline).

Programi do të realizohet gjatë periudhës Dhjetor 2023-Janar 2024.

**Moduli 1: "Edukimi mbi të Drejtat e Njeriut dhe Përfshirja"**

Ky modul është një eksplorim thelbësor i të drejtave të njeriut dhe rëndësisë së tyre në shoqëri. Përmes këtij moduli, pjesëmarrësit do të zhvillojnë njohuritë dhe do të ndërgjegjësohen rreth të drejtave të njeriut, do të mësojnë si t'i promovojnë dhe respektojnë ato në jetën e tyre dhe në komunitetin ku jetojnë.

***Ky modul përfshinë:***

* Konceptet themelore të të Drejtave të Njeriut.
* Diskutime mbi përgjegjësinë individuale dhe institucionale për respektimin dhe mbrojtjen e të drejtave të njeriut.
* Njohuri mbi diskriminimin dhe rëndësinë e barazisë në shoqëri.
* Kuptimin e rolit të të drejtave të njeriut në zhvillimin e qëndrueshëm dhe ndërtimin e një shoqërie më të drejtë dhe më të barabartë.

***Moduli do të fokusohet në aktivitetet si:***

* Analiza e rasteve, trajnimi i aftësive për të identifikuar shkeljen e të drejtave të njeriut në situata konkrete;
* Diskutime të thelluara për sfidat në lidhje me garantimin e të drejtave të njeriut dhe zgjidhjet e mundëshme;
* Punë në grup për hartimin e projekt-ideve që synojnë të promovojnë dhe mbrojnë të drejtat e njeriut në komunitet.

**Moduli 2: "Zhvillimi i Aftësive të Lidershipit"**

Ky modul synon të ndihmojë të rinjtë të kuptojnë rëndësinë e zhvillimit personal dhe të ndërtimit të aftësive të lidershipit. Gjithashtu do të ofrojë një udhëzues të kompletuar mbi konceptet e liderit të suksesshëm dhe rolin e tyre në shoqëri. Nepërmjet këtij udhëzuesi pjesmarrrësit do të mund të zhvillojnë dhe të thellojnë aftësitë udhëheqëse.

***Ky modul përfshin:***

* Kuptimin e rëndësisë së zhvillimit personal dhe mënyrat për të arritur rritje personale dhe profesionale.
* Analizën e cilësive të lidershipit dhe mënyrat për të udhëhequr efektivisht.
* Përmbajtje mbi menaxhimin e kohës, planifikimin dhe organizimin e detyrave.
* Njohuri se si të krijojmë mjedisin e duhur për të zhvilluar aftësitë e lidershipit.
* Teoritë e lidershipit, kuptimi i ndryshimeve midis stilit dhe cilësive të një lideri të suksesshëm;
* Zhvillimin e aftësive të lidershipit si aftësitë komunikuese, menaxhimi i konflikteve dhe aftësitë organizative;
* Rolin e liderit në përmirësimin e shoqërisë.

***Aktivitetet që do të zhvillohen me pjesëmarrësit e këtij moduli:***

* Ushtrime të zhvillimit personal, pjesëmarrësit do të marrin pjesë në ushtrime që ndihmojnë në përmirësojnë e aspekteve personale dhe profesionale.
* Trajnimi i aftësive praktike të lidershipit nëpërmjet detyrave dhe simulimeve, studime rasti mbi liderët e suksesshëm.
* Analiza e sfidave të një lideri të ri në ditët e sotme dhe role play në demostrimin e aftësive të udhëheqjes
* Punë në grup për krijimin e projekt-ideve që synojnë të ndikojnë në komunitet dhe si do të udhëhiqen nga pjesëmarrësit.

**Moduli 3: "Angazhimi Qytetar"**

Ky modul synon të ndihmojë të rinjtë të kuptojnë, të mësojnë dhe të praktikojnë angazhimin qytetar, duke i frymëzuar ata për të marrë pjesë aktivisht në komunitetin dhe vendin e tyre. Përmes këtij moduli, pjesëmarrësit do të eksplorojnë konceptet dhe praktikat e angazhimit qytetar, do të mësojnë se si të ndikojnë në vendimmarrjen vendore dhe do të zhvillojnë aftësitë e tyre për të kontribuar në zhvillimin e komunitetit. Gjithashtu do të pasqyrohet ndërlidhja mes angazhimit qytetar dhe zhvillimit të shoqërisë.

***Ky modul përfshinë:***

* Konceptet e Angazhimit Qytetar: përkufizimi dhe llojet e angazhimit qytetar.
* Vendimmarrja dhe influencimi i politikave: Si të ndikojmë në procesin e vendimmarrjes? Si të prezantojmë dhe mbrojmë ide të reja dhe propozime për komunitetin tone?
* Menaxhimi i Projekteve për Përfshirjen Qytetare: Njohuri mbi aftësitë e nevojshme për menaxhimin e projekteve, përfshirë organizimin e ekipit, planifikimin e buxhetit, dhe raportimin.
* Aftësitë e Përgjithshme të Angazhimit Qytetar: Aftësitë e komunikimit efektiv, përfshirë mendimin kritik, dëgjimin, dhe prezantimin, menaxhimi i kohës dhe menaxhimi i konflikteve në komunitete.

***Disa aktivitete të parashikuara në këtë modul janë:***

* Diskutime në grup për të shqyrtuar konceptet e angazhimit qytetar;
* Studime rasti për të analizuar projekte të suksesshme të angazhimit qytetar dhe shembujt e tyre positive;
* Analiza e sfidave të komunitetit dhe identifikimi i mënyrave të ndihmës së mundshme;
* Zhvillimin i planeve të angazhimit që synojnë të adresojnë dhe zgjidhin sfidat e komunitetit;

**Moduli 4: "Ekonomia dhe Inovacioni"**

Ky modul synon të ofrojë një kuptim të thellë mbi ndikimin e inovacionit në ekonominë bashkëkohore dhe të frymëzojë të rinjtë për të kuptuar rëndësinë e zhvillimit të ideve dhe teknologjive inovative në ekonomi. Përmes këtij moduli, pjesëmarrësit do të zhvillojnë njohuritë dhe aftësitë e tyre për të identifikuar mundësitë e inovacionit dhe për të kontribuar në zhvillimin e ekonomisë.

***Ky modul përfshin:***

* Inovacioni dhe Zhvillimi Ekonomik: Kuptimi i rolit të inovacionit në rritjen ekonomike dhe krijimit të vendeve të punës.
* Startup-et dhe Bizneset Inovative: Analiza e procesit të krijimit të startup-eve dhe menaxhimit të tyre në një mjedis inovativ.
* Financimi i Inovacionit: Përmbajtje mbi burimet financiare dhe investimet e nevojshme për zhvillimin e projekteve inovative.
* Inovacioni në Sektorë të Ndryshëm: Njohuri mbi aplikacionet inovative në sektorë të ndryshëm si teknologjia, shëndetësia, mjedisi, dhe shërbimet financiare.

***Aktivitetet e parashikuara me pjesmarrësit e këtij moduli***:

* Analiza e studimeve të rasteve me qëllim trajnimin e aftësisë për të identifikuar dhe analizuar sukseset dhe sfidat e startup-eve dhe inovacionit në ekonominë bashkëkohore;
* Zhvillimi i projekteve innovative ku pjesëmarrësit do të zhvillojnë ide inovative dhe do të hartojne projekt- ide që synojnë të zgjidhin sfidat ose të përmirësojnë sektorë të ndryshëm;
* Bashkëpunimi me ekspertë të fushës do ti ofrojë mundësinë pjesëmarrësve për të punuar me ekspertë të inovacionit dhe të marrin këshillat e tyre.

**Moduli 5 “Paqja dhe Siguria”**

Ky modul synon të ofrojë një kuptim të thellë mbi rëndësinë e paqes dhe sigurisë në shoqëri dhe marrëdhëniet ndërkombëtare. Përmes këtij moduli, pjesëmarrësit do të zhvillojnë njohuritë dhe do të ndërgjegjësohen rreth koncepteve të paqes, sigurisë, dhe konfliktit, gjithashtu do të mësojnë se si të kontribuojnë në përmirësimin e këtyre sfidave globale. Ky modul përfshin:

* Teoritë e Paqes dhe Sigurisë: Kuptimi i teorive dhe koncepteve themelore të paqes, sigurisë, dhe minimizimit së konflikteve.
* Konfliktet dhe Shkaqet e Tyre: Analiza e burimeve të konflikteve dhe sfidave që shkaktojnë tensione në shoqëri.
* Diplomacia dhe Marrëdhëniet Ndërkombëtare: Mënyrat e mbajtjes së marrëdhënieve diplomatike dhe ndërkombëtare, mënyrat e trajtimit të konflikteve dhe promovimit të paqes.
* Ndërtimi i Paqes: Njohuritë mbi pasojat e luftës dhe sfidat në ndërtimin e paqes pas konflikteve.

***Disa nga aktivitetet e parashikuara në modul:***

* Analiza e studimeve të rasteve dhe trajnimi i aftësisë për të identifikuar dhe analizuar konflikte ndërkombëtare të dokumentuara;
* Analizimi i modelit të OKB-së;
* Diskutime mbi rolin e diplomatëve ndërkombëtarë dhe ndërmarrjen e hapave konkretë në drejtim të paqes dhe sigurisë;
* Zhvillimi i projekteve të paqes; Punë në grup për hartimin e projekt-ideve që synojnë të promovojnë paqen, sigurinë dhe bashkëpunimin ndërkombëtar.

Këto module do të ofrohen nepërmjet realizimit të workshopeve në një mjedis tërheqës dhe të arritshëm (online dhe offline). Ju do të keni mundësinë të mësoni nga ekspertë në fusha të ndryshme dhe të ndani përvojën me të rinjë të tjerë të cilët janë diplomuar në programe të ngjashme.

 ***Kriteret për pjesmarrje:***

* Mosha: 18-25 vjeç;
* Dëshira e fortë për të mësuar dhe për të ndikuar në shoqëri;
* Disponueshmëria për tu angazhuar në program;
* Rrezultate të larta akademike në lëndët e ngjashme;
* Angazhimi i mëparshëm në aktivitete sociale apo me bazë komunitare;
* Eksperienca të mëparshme në role udhëheqëse brenda dhe jashtë shkollës por jo vetëm;
* Aftësi komunikative.

Aplikoni tani për të marrë pjesë në këtë aventurë të shkëlqyer të zhvillimit të kapaciteteve dhe mentorimit drejt formësimit të së ardhmes më të mirë.

***Dokumentet e nevojshme për aplikim***

* Letër interesi

Të interesuarit duhet të dërgojnë çdo aplikim brenda datës **15 Nëntor 2023**, në adresën

elektronike: office@beyondbarriers.org

***\*Ju lutem specifikoni modulin ku dëshironi të merrni pjesë!***